רמות הניתוח עפ"י וולץ
(מתוך האוניברסיטה הפתוחה)

1.	רמת האישיות – אישים יוצרים את ההיסטוריה ולא ההיסטוריה היא המעלה את המנהיג. לפי רמה זו היחסים הבינלאומיים מתנהלים בין האישים המייצגים את המדינות ולכן מחקר היחסים הבינלאומיים יפיק תועלת רבה אם יתמקד בפענוח התנהגותם ואורח פעולתם של אישים רבי השפעה : נשיאים, ראשי ממשלה, שרי חוץ וכו'. 
2.	רמת מקבלי ההחלטות – הבוחרים ברמה זו מתמקדים בקבוצות של אנשים המקבלות החלטות חשובות בתחום מדיניות החוץ והביטחון. 
3.	רמת המדינה – רמת ניתוח זו מתייחסת למדינה על מרכיביה השונים – הפוליטיים, החברתיים, הכלכליים והצבאיים. ברמה זו דנים במדיניות החוץ ובגורמים כמו: דעת קהל, אמצעי התקשורת, אליטות, מפלגות וכו'. 
4.	רמת תת-המערכת – רמת ניתוח זו מקיפה כבר מדינות אחדות. רמה זו מניחה שמדינות פועלות בזירה הבינלאומית בעיקר בהתאם למכלול יחסיהן עם כמה מדינות אחרות, אשר גם להן אותם מאפיינים המייחדים אותן ממדינות הנמצאות מחוץ לתת-המערכת. (שכנות גיאוגרפית, הסכמה אידיאולוגית, בריתות וכו'). 
5.	רמת המערכת הבינלאומית – רמה זו היא המקיפה והכוללנית ביותר. ההנחה כאן היא שכל המדינות והגורמים בזירה הבינלאומית פועלים במערכת מסוימת, אשר יש לה מבנה וכללים כמעט קבועים. הגורמים הקובעים ביחסים הבינלאומיים הם מבנה המערכת, מאפייניה וכללי התנהגותה.